Diari Oficial de la Generalitat Valenciana


Sumari del DOGV 4750, del 11-05-2004 (2004/4707)

RESOLUCIÓ de 30 d'abril de 2004, de la Conselleria de Justícia i Administracions Públiques, sobre delegació de determinades competències en la secretària autonòmica d'Administracions Públiques.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4750

Data del DOGV
:   11-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4707


Data del document
:   30-04-2004

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * competència administrativa
    * delegació de poders

RESOLUCIÓ de 30 d'abril de 2004, de la Conselleria de Justícia i Administracions Públiques, sobre delegació de determinades competències en la secretària autonòmica d'Administracions Públiques. [2004/M4707]
  
El Decret 7/2003, de 21 de juliol, del president de la Generalitat Valenciana, atribuïx a esta Conselleria les competències en matèria de Justícia i de Fundacions, i els articles 9 i 14 del Decret 113/2003, de l'11 de juliol, del Consell, fan recaure l'exercici d'ambdós - ajuda a les víctimes del delicte i fundacions - en la Secretaria Autonòmica de Justícia i Interior, Direcció General de Justícia, llevat d'aquells aspectes que han de quedar reservats al conseller per prescripció normativa.
  
Per la seua banda, l'article 2 del Decret 139/2001, de 5 de setembre, del Govern Valencià, pel qual s'aprova el Reglament de Desplegament de la Llei de la Generalitat Valenciana, 8/1998, de 9 de desembre, de Fundacions de la Comunitat Valenciana, disposa que: «el Protectorat de les Fundacions de la Comunitat Valenciana serà exercit per la conselleria competent en matèria de fundacions. La titularitat del Protectorat correspon al conseller, sense perjudici de la possibilitat de delegació....». L'esmentat delegació es va efectuar per orde d'esta Conselleria, de 8 de setembre de 2003, sobre delegació de l'exercici de competències a la Secretaria Autonòmica de Justícia i Interior, publicada en el Diari Oficial de la Generalitat Valenciana, el 16 del mateix mes.
  
Mitjançant Acord del Consell, en sessió celebrada el 16 d'abril de 2004, ha sigut creada la Fundació de la Comunitat Valenciana per a l'Atenció a les Víctimes del Delicte, el Patronat de la qual incorpora dits òrgans superiors i altres d'esta Conselleria amb funcions atribuïdes, tant en matèria de fundacions com d'atenció a les víctimes del delicte o, fins i tot, sobre ambdós. I se'n deriva, atenent el que preveu l'article 28 de la Llei de Règim Jurídic de les Administracions Públiques i del Procediment Administratiu Comú, motiu d'abstenció per a tots ells, pel que fa a l'adopció, com a òrgans administratius, de les resolucions o altres actes administratius que hagen de dictar-se sobre la vida d'aquella, en l'exercici del Protectorat i del Registre de Fundacions de la Comunitat Valenciana.
  
Per tant, en ús de les facultats que em conferixen els articles 35 m) i 68.1 de la Llei 5/1983, de 30 de desembre, de Govern Valencià, l'article 29 de la Llei de la Generalitat Valenciana, 8/1998, de 9 de desembre, i els articles 18, 21, 24, 26 i 31 del Decret 139/2001, de 5 de setembre, del Govern Valencià, es considera pertinent delegar, per a l'exercici de les competències referents al Protectorat i Registre de Fundacions que hagen d'exercir-se respecte a la Fundació de la Comunitat Valenciana per a l'Atenció a les Víctimes del Delicte, la secretària autonòmica d'Administracions Públiques, resolc:
  
Primer
  
Advocar, pel que fa a la Fundació de la Comunitat Valenciana per a l'Atenció a les Víctimes del Delicte, les facultats que es van delegar en el secretari autonòmic de Justícia i Interior, per Orde d'esta Conselleria de 8 de setembre de 2003, sobre delegació de l'exercici de competències.
  
Segon
  
Delegar la secretària autonòmica d'Administracions Públiques per a l'exercici de les competències que corresponen al Protectorat de Fundacions de la Comunitat Valenciana, en virtut de l'article 29 de la Llei de la Generalitat Valenciana 8/1998, de 9 de desembre, de Fundacions de la Comunitat Valenciana, llevat de les previstes en l'apartat d) i les relatives a «l'extinció de les fundacions, i instar, si és procedent, les corresponents accions judicials i controlar el procés de liquidació» de l'apartat g), en relació amb els articles 18 i 25 del citat text legal.
  
Tercer
  
La present delegació no serà obstacle perquè puga advocar-se el coneixement i resolució de tots els assumptes que es consideren procedents, i es podrà, així mateix, revocar en qualsevol moment, de conformitat amb el que establix l'article 68.5 de la Llei 5/1983, de 30 de desembre, de la Generalitat Valenciana.
  
Quart
  
Les resolucions que es dicten en virtut d'esta delegació esgotaran la via administrativa, de conformitat amb el que establixen els articles 13.4 i 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
Cinqué
  
Sempre que es faça ús d'esta delegació haurà de fer-se constar dit aspecte en la resolució adoptada, segons establixen l'article 68.6 de la Llei 5/1983, de 30 de desembre, de la Generalitat Valenciana, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
Sisé
  
La present resolució tindrà plens efectes des de la data en què es dicta, sense perjudici de la seua publicació en el Diari Oficial de la Generalitat Valenciana.